दो युवकों के शव मिले
अजमेर| आदर्शनगर थाना इलाके में अलग-अलग स्थानों पर दो युवकों के शव मिले हैं। रविवार रात को नसीराबाद मुख्य रोड पर लाली बाई के मंदिर के पास एक युवक का शव पड़ा होने की सूचना मिली थी, मौके पर एएसआई बाबूलाल पहुंचे। शव जेएलएन अस्पताल के मुर्दाघर में रखवा दिया। सोमवार सुबह मृतक के परिजन अस्पताल के मुर्दाघर पहुंचे और शव की शिनाख्त पानी की टंकी के पास बालूपुरा निवासी पप्पू उर्फ ओमप्रकाश पुत्र स्व. भंवरलाल के तौर पर की गई। आदर्श नगर रेलवे स्टेशन पर रविवार रात युवक का शव मिला है। उम्र लगभग 20 से 25 वर्ष है, उसने सफेद कुर्ता मेहरुन कलर की जींस पेंट पहन रखी है। दाहिने हाथ पर ओम-राजू हाथ के पोचे पर तीन दिल के निशान और अंगूठे पर अंग्रेजी अक्षर एस गुदा हुआ है।
hin_Deva hin_Deva